स्वरा के नाना के फार्महाउस पर होंगे शादी से जुड़े इवेंट, 19 मार्च को बरेली में होगा रिसेप्शन
Bollywood Actress Swara Bhaskar And SP Leader Fahad Ahmad Haldi Mehandi Photos Goes Viral. स्वरा भास्कर अब ट्रेडिशनल तरीके से शादी कर रही हैं। उनकी प्री-वेडिंग की कुछ फोटोज भी सामने आई है। फोटोज में स्वरा और उनके पति फहाद एक दूसरे को हल्दी लगाते दिख रहे हैं।
स्वरा भास्कर अब ट्रेडिशनल तरीके से शादी कर रही हैं। उनकी प्री-वेडिंग की कुछ फोटोज भी सामने आई है। फोटोज में स्वरा और उनके पति फहाद एक दूसरे को हल्दी लगाते दिख रहे हैं। स्वरा ने फहाद के नाम की मेहंदी भी रचा ली है।
रिपोर्ट्स की मानें तो आज यानी 16 मार्च को दोनों पारंपरिक तरीके से शादी के बंधन में बंधेंगे। स्वरा-फहाद ने 6 जनवरी को पहले ही कोर्ट मैरिज कर ली थी। स्वरा ने सोशल मीडिया पर वीडियो के जरिए ये सीक्रेट रिवील किया था।
वीना नागदा ने स्वरा-फहाद को लगाई मेहंदी
स्वरा भास्कर को फेमस सेलिब्रिटी मेंहदी आर्टिस्ट वीना नागदा ने मेहंदी लगाई। रिपोर्ट्स के मुताबिक, स्वरा ने वीना नागदा से काफी पहले वादा किया था कि जब भी उनकी शादी होगी, वो वीना को ही मेंहदी लगाने के लिए बुलाएंगी।
वीना ने अपने सोशल मीडिया पर मेहंदी पर तस्वीरें शेयर करते हुए लिखा, 'वीरे दी वेडिंग के समय आपने मुझसे वादा किया था कि आप के हाथों में मैं ही मेहंदी लगाऊं। वो दिन आज आ गया।'
स्वरा के नाना के फार्म हाउस पर हो रही शादी
रिपोर्ट्स की मानें तो शादी से जुड़े सभी इवेंट स्वरा के नाना के दिल्ली स्थित फार्महाउस पर हो रहे हैं। इंडियन एक्सप्रेस की रिपोर्ट के मुताबिक, स्वरा के नाना ने जोर देकर कहा था कि शादी के इवेंट उनके फार्म हाउस पर हो और स्वरा-फहाद इस पर खुशी-खुशी राजी भी हो गए।
16 मार्च को शादी, 19 मार्च को होगा रिसेप्शन
स्वरा-फहाद की शादी आज दिल्ली में हो जाएगी। जबकि रिसेप्शन स्वरा से ससुराल बरेली के बहेड़ी में होगा। फहाद के पिता के मुताबिक, शादी के दौरान एक कव्वाली का भी आयोजन रखा गया है।
19 मार्च को नैनीताल रोड पर एक मैरिज लॉन में रिसेप्शन का आयोजन रखा गया है। रिपोर्ट्स के मुताबिक, स्वरा के स्वागत के लिए उनके ससुराल को दुल्हन की तरह सजाया जा रहा है।
करीबी दोस्त और इंडस्ट्री से जुड़े लोगों की शामिल होने की उम्मीद
रिपोर्ट्स की मानें तो स्वरा-फहाद की शादी में चुनिंदा मेहमानों के पहुंचने की उम्मीद है। हालांकि स्वरा ने शादी से जुड़ी किसी डेट को रिवील नहीं किया था, लेकिन खबरों की माने तो उन्होंने शादी में फिल्म इंडस्ट्री से अपने कुछ खास दोस्तों को इनवाइट किया है।
प्रोटेस्ट के दौरान हुई थी स्वरा-फहाद की मुलाकात
फहाद और स्वरा की पहली मुलाकात 2019 में एक प्रोटेस्ट के दौरान हुई थी। प्रोटेस्ट के दौरान दोनों में दोस्ती हुई और बातचीत का सिलसिला शुरू हुआ। मार्च 2020 में फहाद ने स्वरा को अपनी बहन की शादी पर बुलाया। तब स्वरा ने कहा था कि शूटिंग में बिजी हूं इसलिए आ नहीं पाऊंगी, लेकिन कसम है तुम्हारी शादी में जरूर आऊंगी।
2020 से लेकर 2022 तक, इन दो सालों में दोनों के बीच नजदीकियां बढ़ीं। आखिरकार 6 जनवरी को दोनों ने स्पेशल मैरिज एक्ट, 1954 के तहत कोर्ट में शादी के पेपर्स दाखिल किए और शादी कर ली। स्वरा ने एक वीडियो के जरिए इस बात से पर्दा उठाया था।
